Eile öösel nägin unes, et  mul kukkus aeg-ajalt üks silmamuna peast ära, ma olin õppinud teda juba päris hästi tagasi panema, aga vahel ei saanud kohe panna ja siis ma pistsin ta suhu, et mustaks ei saaks. Kui mul lõpuks aega oli, siis tuli välja, et suus hoidmine ei ole ikka nii hea mõte, ta oli kuidagi liimist lahti tulnud ja kippus tükkideks lagunema. Või oli midagi muud viga, igatahes kui ma ta pähe panin, siis ei tahtnud päris hästi paika jääda. Ennegi oli ette tulnud, et kohe alguses ei olegi mugav, kõigepealt logiseb natuke  oma koopas, aga seekord oli vist mingi põhjalikum jama. Umbes sama tülikas lugu nagu siis, kui päriselus plomm hambast välja tuleb.